8.pielikums
Iepirkuma “Konkurences padomes pamatdarbības sistēmas koncepcijas izstrāde” nolikumam,
id. Nr. KP 2024/3

Iepirkuma līguma projekts 
Rīgā,	Datums skatāms laika zīmogā
Konkurences padome, reģistrācijas Nr. 90000433377, juridiskā adrese: Brīvības iela 55, Rīga, LV-1010 (turpmāk – Pasūtītājs), tās priekšsēdētāja Jura Gaiķa  personā, kurš rīkojas saskaņā ar Konkurences likuma 5. panta astoto daļu, no vienas puses, 
___________________, reģistrācijas numurs ___________, kuras vārdā, pamatojoties uz ________________ rīkojas ____________ (turpmāk – Izpildītājs), no otras puses, kopā sauktas – Puses, katrs atsevišķi - Puse,
pamatojoties uz Pasūtītāja rīkotā iepirkuma “Konkurences padomes pamatdarbības sistēmas koncepcijas izstrāde”, id. Nr. KP 2024/3 (turpmāk – Iepirkums) rezultātu un Izpildītāja Iepirkumā iesniegto piedāvājumu, noslēdz šādu līgumu (turpmāk – Līgums):
1. LĪGUMA PRIEKŠMETS
1.1. Pasūtītājs uzdod un Izpildītājs apņemas pret atlīdzību kvalitatīvi un savlaicīgi, ar savu darbaspēku, darba rīkiem, ierīcēm un materiāliem līdz 2024.gada 16.decembrim izstrādāt Konkurences padomes pamatdarbības sistēmas koncepcijas izstrādi saskaņā ar Tehniskajā specifikācijā (Nolikuma 1. pielikums) noteiktajām prasībām (turpmāk – Pakalpojums).
1.2. Izpildītāja pienākums izpildīt visas Līgumā un tā pielikumos norādītās saistības kopumā, kas ir būtiska šī Līguma sastāvdaļa, un nekas Līgumā nevar tikt iztulkot tādējādi, ka Izpildītājs būtu tiesīgs izpildīt tikai daļu no Līgumā norādītajām saistībām.
1.3. Risku par Līgumā neparedzētiem darbiem un pakalpojumiem, kas nepieciešami Līguma pilnīgai izpildei, uzņemas Izpildītājs, tai skaitā neparedzēto darbu izmaksas, kuras nav iekļautas Līgumcenā, bet ir nepieciešamas Līguma pilnīgai izpildei Pasūtītāja pieprasītajā apjomā, kvalitātē un termiņā un kuras izriet no Līguma objekta apraksta arī tad, ja tās nav tieši norādītas Līgumā.
1.4. Risku par neparedzētiem darbiem uzņemas Pasūtītājs, ja:
1.4.1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
1.4.2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu vai Līguma objektu.
2. Pušu savstarpējie apliecinājumi
2.1. Pasūtītājs apstiprina, ka Izpildītājs saskaņā ar Iepirkuma rezultātiem ir atzīts par Iepirkuma uzvarētāju, un Līgums tiek slēgts, pamatojoties uz minētā Iepirkuma rezultātiem.
2.2. Puses apstiprina, ka tām ir pilnas tiesības slēgt šāda satura Līgumu un uzņemties Līgumā noteiktās saistības pilnā apjomā, Pušu pārstāvju pilnvarojums atbilst normatīvo aktu un Pušu darbības pamatdokumentu prasībām, par pilnvarojumu nepastāv strīds un uz to nav attiecināmi nekādi ierobežojumi. Pušu pārstāvji ir iepazinušies ar otras Puses pārstāvju pilnvarojumu un šajā sakarībā nav neskaidrību un domstarpību.
2.3. Izpildītājs apstiprina, ka Līguma slēgšanas brīdī Izpildītājs atbilst visām tām prasībām, kuras saskaņā ar Latvijas Republikā spēkā esošajiem normatīvajiem aktiem un iepirkuma noteikumiem attiecināmas uz Izpildītāja darbību Līguma ietvaros.
2.4. Parakstot Līgumu, Puses apliecina, ka tās ir iepazinušās ar visiem Līguma noteikumiem un apliecina tos par saistošiem un izpildāmiem.
3. PAKALPOJUMA IZSTRĀDES NOSACĪJUMI 
3.1. Izpildītājs Pakalpojumu veic saskaņā ar šī Līguma priekšmetā noteikto.
3.2. Izpildītājs sniedz pakalpojumus saskaņā ar Tehniskās specifikācijas (Līguma 1. pielikums) 4.sadaļā norādītajiem termiņiem.
3.3. Pakalpojums tiek sniegts latviešu valodā.
3.4. Pēc Pasūtītāja pieprasījuma Izpildītājam ir jāpiedalās ar Pakalpojuma izpildi saistītajās sanāksmēs attālināti vai klātienē.
3.5. Izpildītājam Pakalpojuma izpildei jānodrošina attiecīgajās darbības sfērās pieredzējušus ekspertus un speciālistus, kuri norādīti Izpildītāja piedāvājumā. Izpildītājs ir tiesīgs piesaistīt papildus speciālistus, kuri strādā piedāvājumā norādīto speciālistu vadībā.
3.6. Izpildītājs savam personālam nodrošina aprīkojumu un atbalstu, kas ir nepieciešams, lai efektīvi pildītu tam uzticētos pienākumus.
3.7. Trešo personu, tai skaitā apakšuzņēmēju, pieaicināšana Pakalpojuma izpildē pēc Izpildītāja iniciatīvas neatbrīvo Izpildītāju no atbildības par Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības.
4. DARBU PIEŅEMŠANAS -NODOŠANAS KĀRTĪBA
4.1. Izpildītājs iesniedz Pasūtītājam Līguma starpnodevumus Tehniskās specifikācijas (Līguma 1. pielikums) 4.3.1 un 4.3.2. punktā norādītajos termiņos.
4.2. [bookmark: _Hlk170941527]Izpildītājs iesniedz Pasūtītājam Līguma nodevumus Tehniskās specifikācijas (Līguma 1. pielikums) 4.4.1 un 4.4.2.punktā norādītajos termiņos.
4.3. Līguma izpildes termiņš (Konkurences padomes pamatdarbības sistēmas koncepcijas pieņemšanas termiņš ir 2024.gada 16.decembris.
4.4. Pasūtītājs akceptē iesniegtos nodevumus , ja tie atbilst Tehniskās specifikācijas (Līguma 1. pielikums) 4.4.5. punktā norādītajām prasībām.
4.5. Pasūtītājs 2 (divu) nedēļu laikā izvērtē un, ja nepieciešams, sniedz komentārus Izpildītājam par Nodevumiem. Pēc komentāru apstrādes Izpildītājs iesniedz precizētos Nodevumus un komentāru caurskates sarakstu, kurā norāda:
4.5.1. Komentēto vienumu;
4.5.2. Komentāra saturu;
4.5.3. Atbildi uz komentāru (norādi uz nodevumā veikto labojumu vai apsvērumus, kādēļ komentārs noraidīts).
4.6. Precizētos nodevumus Pasūtītājs izskata 2 (divu) nedēļu laikā. Atkārtota nodevuma izskatīšana  noteik Līguma 4.5. apakšpunktā noteiktajā kārtībā.
4.7. Ja Pasūtītājs atsaka nodevumu pieņemšanu, Izpildītājs ir tiesīgs iesniegt pretenziju Pasūtītājam 3 (trīs) darba dienu laikā pēc noteiktā motivētā atteikuma saņemšanas un Pasūtītājam ir pienākums 3 (trīs) darba dienu laikā izskatīt iesniegto pretenziju un sniegt rakstisku atbildi Izpildītājam ar papildus informāciju par pamatojumu atteikumam.
4.8. Izpildītājam ir pienākums par saviem līdzekļiem segt visas izmaksas, kas tam radušās saistībā ar papildinājumiem un labojumiem, kas veicami nodevumos saskaņā ar Pasūtītāja norādījumiem.
4.9. Darbu nodošanas – pieņemšanas akta projektu sagatavo Izpildītājs. Izpildītājs iesniedz Pasūtītājam elektroniski parakstītu darbu nodošanas – pieņemšanas aktu kopā ar 4.3. punktā norādīto nodevuma projektu.
4.10. Pasūtītāja vārdā pieņemšanas-nodošanas aktu paraksta ____________________________ (amats, vārds, uzvārds).
4.11. Darbu pieņemšanas datums ir Pasūtītāja pārstāvja paraksta laika zīmoga datums.

5. LĪGUMCENA UN NORĒĶINU KĀRTĪBA
5.1. Kopējā līgumcena ir …………… EUR (summa vārdiem) (turpmāk – Līgumcena), bez pievienotās vērtības nodokļa (turpmāk – PVN). PVN tiek piemērots saskaņā ar spēkā esošajiem normatīvajiem aktiem. 
5.2. Līgumcenā ir ietvertas visas izmaksas, kas saistītas ar Pakalpojuma izpildi, tajā skaitā palīgmateriālu iegūšana, dokumentācijas sagatavošana, nodokļi (izņemot PVN) un nodevas, transporta izdevumi, kā arī citas ar Līguma savlaicīgu un kvalitatīvu izpildi saistītas izmaksas.
5.3. Puses vienojas, ka visā Līguma darbības laikā Līgumcena netiks paaugstināta sakarā ar cenu pieaugumu, darbaspēka un/vai materiālu izmaksām, nodokļu likmju vai nodokļu normatīvā regulējuma izmaiņām, kā arī jebkuriem citiem apstākļiem, kas varētu skart Līgumcenu.
5.4. Līgumcenu  Pasūtītājs apmaksā 10 (desmit) darba dienu laikā pēc Pakalpojuma pabeigšanas, atbilstoša darbu nodošanas pieņemšanas akta parakstīšanas un Izpildītāja rēķina saņemšanas.
5.5. Par samaksas dienu tiek uzskatīta diena, kad Pasūtītāja maksājumi ir izpildīti Valsts kases interneta maksājumu apstrādes sistēmā.
5.6. Maksājumi tiek veikti bezskaidras naudas norēķinu veidā uz Līguma Pušu rekvizītu sadaļā norādīto Izpildītāja kontu.
5.7. Gadījumā, ja Izpildītājs neievēro Tehniskās specifikācijas (Līguma 1.pielikums) 4.3.1. un 4.3.2. punktā norādītos starpizpildījumu termiņus, Izpildītājs maksā Pasūtītājam līgumsodu 0,2% (nulle komats divi procenti) apmērā no Līguma 5.1.apakšpunktā norādītās summas par katru nokavēto dienu, bet ne vairāk kā 10 % (desmit procentu) apmērā no Līguma 5.1.apakšpunktā norādītās summas.
5.8. Gadījumā, ja Izpildītājs neievēro Tehniskās specifikācijas (Līguma 1.pielikums) 4.4.1 un 4.4.2. apakšpunktā noteikto nodevumu iesniegšanas termiņu, Izpildītājs maksā līgumsodu 0,5% (nulle komats pieci procenti) no Līguma 5.1.apakšpunktā norādītās summas par katru nokavēto dienu, bet ne vairāk kā 10 % (desmit procentu) apmērā no Līguma 5.1.apakšpunktā norādītās summas.
5.9. Gadījumā, ja Izpildītājs nenodrošina savā piedāvājumā norādīto speciālistu piedalīšanos Līguma izpildē, tajā skaitā – nepiedalīšanos iepriekš saskaņotās sanāksmēs vai dokumentācijas izstrādē, Izpildītājs maksā Pasūtītājam līgumsodu 500,0 EUR (pieci simti euro) par katru gadījumu, kad fiksēta Izpildītāja piedāvājumā norādīto speciālistu nepiedalīšanās Līguma izpildē.
5.10. Par Līguma 5.4. punktā norādītā samaksas termiņa neievērošanu Pasūtītājs maksā Izpildītājam līgumsodu 0,2% (nulle komats divi procenti) apmērā no savlaicīgi nesamaksātās summas par katru nokavēto maksājumu dienu, bet ne vairāk kā 10 % (desmit procentu) apmērā no kavētā maksājuma apmēra.
5.11. Ja Pasūtītājs piemērojis līgumsodu saskaņā ar Līguma 5.7. - 5.9. apakšpunktu, Pasūtītājs ir tiesīgs ieturēt aprēķināto līgumsoda summas apmēru no maksājuma par sniegtajiem Pakalpojumiem.
5.12. Līgumsodu samaksa neatbrīvo Puses no Līguma saistību izpildes un zaudējumu atlīdzināšanas pienākuma.

6. LĪGUMA DARBĪBAS TERMIŅŠ UN TĀ IZBEIGŠANA
6.1. Līgums stājas spēkā dienā, kad to ir parakstījusi pēdējā no Pusēm, un ir spēkā līdz Pušu saistību pilnīgai izpildei.
6.2. Izpildītājam ir pienākums Pakalpojumu veikt atbilstoši Līguma noteikumiem, tā pielikumiem, kā arī Tehniskās specifikācijas (Līguma 1. pielikumā) noteiktajiem termiņiem.
6.3. Izpildītājs, nosūtot Pasūtītājam rakstisku paziņojumu 1 (vienu) kalendāro mēnesi iepriekš, ir tiesīgs vienpusēji izbeigt Līgumu, ja Pasūtītājs nepilda kādas Līgumā noteiktās saistības vai pienākumus, un ja Pasūtītājs šādu neizpildi nav novērsis 30 (trīsdesmit) dienu laikā pēc attiecīga rakstiska Izpildītāja paziņojuma saņemšanas.
6.4. Pasūtītājs ir tiesīgs vienpusēji izbeigt Līgumu, par to rakstiski brīdinot Izpildītāju 1 (vienu) kalendāro mēnesi iepriekš. Izpildītājam nav tiesības celt nekādas pretenzijas un/vai pieprasīt zaudējumu segšanu saistībā ar Līguma izbeigšanu.
6.5. Pasūtītājs ir tiesīgs vienpusēji izbeigt Līgumu šādos gadījumos:
6.5.1. Izpildītājs atsakās izpildīt Pakalpojumus vai vispār nesniedz Pakalpojumus Līgumā paredzētajā kārtībā;
6.5.2. Izpildītājs līguma noslēgšanas brīdī vai Līguma izpildes laikā veic prettiesiskas darbības;
6.5.3. Izpildītājs kavē Pakalpojumu izpildes termiņus vairāk, kā par vienu nedēļu;
6.5.4. Izpildītājs Pakalpojumu sniedz nekvalitatīvi;
6.5.5. Izpildītājs atkārtoti (ar to saprotot – divas reizes viens un tas pats pārkāpums) pārkāpis citus Līguma noteikumus;
6.5.6. viens vai vairāki Nodevumi neatbilst Līgumam, un šī neatbilstība nav vai nevar tikt novērsta Līgumā paredzētajā termiņā;
6.5.7. Izpildītājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
6.5.8. Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
6.5.9. ir pasludināts Izpildītājs maksātnespējas process vai iestājas citi apstākļi (piemēram, uzsākta Izpildītājs likvidācija vai apturēta tā saimnieciskā darbība), kas liedz vai liegs Izpildītājs turpināt Līguma izpildi saskaņā ar Līguma noteikumiem vai kas negatīvi ietekmē Pasūtītājs tiesības, kuras izriet no Līguma;
6.5.10. Izpildītājs pārkāpj vai nepilda citu būtisku Līgumā paredzētu pienākumu;
6.5.11. Izpildītājs Pasūtītājam nodarījis zaudējumus;
6.5.12. Izpildītājs ir patvaļīgi pārtraucis Līguma izpildi, tai skaitā ja Izpildītājs nav sasniedzams juridiskajā adresē vai deklarētajā dzīvesvietas adresē;
6.5.13. ārējā normatīvajā aktā noteiktajos gadījumos.
6.6. Pasūtītājs ir tiesīgs vienpusēji izbeigt Līgumu, ja Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas saskaņā ar Starptautisko un Latvijas Republikas nacionālo sankciju likuma 11.1 pantu.
6.7. Līgums var tikt izbeigts arī gadījumā, ja turpmāku Līguma izpildi padara neiespējamu nepārvarama vara.
6.8. Līgums tiek atcelts paziņojuma kārtībā. Līgums ir uzskatāms par atceltu, ja paziņojuma adresāts līgumā noteiktajā termiņā neceļ iebildumus.
6.9. Katra no Pusēm ir tiesīga ar vienpusēju rakstisku paziņojumu apturēt Līguma darbību, kamēr tiek izšķirts strīds par Līguma atcelšanu, ja no Līguma rakstura nav secināms, ka Līguma izpilde pēc strīda izšķiršanas vairs nebūs iespējama vai nebūs Pasūtītājam nepieciešama.
7. PERSONĀLA NOMAIŅA UN APAKŠUZŅĒMĒJI
7.1. Izpildītājs ir tiesīgs bez saskaņošanas ar Pasūtītāju veikt personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Līguma izpildē, izņemot 7.2.un 7.4.apakšpunktā minētajos gadījumus.
7.2. Iepirkumā izraudzītā Izpildītāja personālu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmējus, uz kuru iespējām iepirkumā izraudzītais Izpildītājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot 7.3.apakšpunktā paredzētos nosacījumus.
7.3. Pasūtītājs nepiekrīt 7.2.apakšpunktā minētā personāla un apakšuzņēmēju nomaiņai, ja pastāv kāds no šādiem nosacījumiem:
7.3.1. Izpildītāja piedāvātais personāls vai apakšuzņēmējs neatbilst tām iepirkuma dokumentos noteiktajām prasībām, kas attiecas uz Izpildītāja personālu vai apakšuzņēmējiem;
7.3.2. tiek nomainīts apakšuzņēmējs, uz kura iespējām iepirkumā izraudzītais Izpildītājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkumā izraudzītais Izpildītājs atsaucies, apliecinot savu atbilstību iepirkumā noteiktajām prasībām, vai tas atbilst Publisko iepirkumu likuma 42.panta otrās daļas 1., 2., 3., 4. un 11. punktā minētajiem pretendentu izslēgšanas gadījumiem;
7.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR, atbilst Publisko iepirkumu likuma 42.panta otrās daļas 1., 2., 3., 4. un 11.punktā minētajiem pretendentu izslēgšanas gadījumiem;
7.3.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
7.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
7.5. Pasūtītājs pieņem lēmumu atļaut vai atteikt iepirkumā izraudzītā Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar 7.3.apakšpunktā minētajiem nosacījumiem.
7.6. Izpildītāja personāla vai apakšuzņēmēja nomaiņa tiek veikta uz Līguma 7.5.punktā paredzētā saskaņojuma pamata un Līguma grozījumi šādā gadījumā netiek veikti.
8. AUTORTIESĪBAS, NEIZPAUŽAMA INFORMĀCIJA UN PERSONAS DATU APSTRĀDE
8.1. Visu šī Līguma rezultātā sagatavoto elektronisko un drukāto materiālu un citas Pakalpojumu daļu mantiskās autortiesības pieder Pasūtītājam. 
8.2. Izpildītājs, pildot Līgumu, nodod Pasūtītājam intelektuālā īpašuma tiesības, kas Izpildītājam rodas uz normatīvo aktu pamata. 
8.3. Pasūtītājs ir tiesīgs šī Līguma 8.1.apakšpunktā minētos materiālus pavairot, publicēt un publiskot, veikt tajos izmaiņas, kā arī izmantot citiem mērķiem pēc Pasūtītāja ieskatiem.
8.4. Izpildītājs patstāvīgi ir atbildīgs par autortiesību ievērošanu attiecībā uz materiāliem, ko viņš ir nodevis Pasūtītāja rīcībā saskaņā ar šo Līgumu. 
8.5. Izpildītājam ir Līguma izpildei nepieciešamās licences un Izpildītājs var nodrošināt visu nepieciešamo licenču saņemšanu, kas var būt nepieciešamas nodevuma lietošanai.
8.6. Izpildītāja vainas dēļ radīto trešo personu intelektuālo tiesību aizskārumu gadījumos Izpildītājam ir šādi pienākumi: 
8.6.1. bez maksas nekavējoties novērst jebkādu trešo personu tiesību aizskārumu; 
8.6.2. pēc Pasūtītāju pieprasījuma uz sava rēķina aizstāvēt Pasūtītāju, ja trešās personas cēlušas prasījumus par intelektuālo tiesību aizskārumu; 
8.6.3. segt Pasūtītāja izdevumus un zaudējumus, kas rodas saistībā ar trešo personu intelektuālo tiesību aizskārumu vai trešo personu celtajiem prasījumiem par intelektuālo tiesību aizskārumu. 
8.7. Šīs Līguma 8.6.apakšpunktā minētais pienākums netiek ierobežots ne laikā, ne atbildības apjomā.
8.8. Par neizpaužamu informāciju Līguma izpratnē Puses uzskata jebkādu informāciju, kas Izpildītājam un tā darbiniekiem kļuvusi zināma saistībā ar Līguma izpildi (turpmāk - Neizpaužama informācija).
8.9. Līguma ietvaros Neizpaužamu informāciju ir tiesīgs lietot tikai Izpildītājs, tā darbinieki vai tā piesaistītie speciālisti, ja vien Līgumā nav noteikts savādāk vai Puses Līguma darbības laikā rakstiski nevienojas citādi.
8.10. Neizpaužamas informācijas aizsardzības noteikumi neattiecas uz tādu informāciju:
8.10.1. kas tās nodošanas laikā vai pēc tam ir kļuvusi likumīgā kārtā publiski pieejama (tādējādi, nav attiecināms uz gadījumiem, kad informācija kļūst pieejama Līguma noteikumu neizpildes rezultātā Izpildītāja, tā darbinieku vai tā piesaistīto speciālistu rīcības dēļ);
8.10.2. kas bija likumīgā kārtā Izpildītājam, tā darbiniekiem vai tā piesaistītajiem speciālistiem pieejama pirms tās saņemšanas no Pasūtītāja;
8.10.3. kura saskaņā ar Latvijas Republikas normatīvajiem aktiem ir atklāta vai kuru valdības, valsts vai pašvaldību iestādes noteikušas par atklātu;
8.10.4. kura, ievērojot Latvijas Republikas normatīvo aktu prasības, ir jānodod valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par atklātu un publiski pieejamu;
8.10.5. kura oficiāli ir publicēta tīmekļa vietnēs, preses izdevumos, grāmatās, publiski pieejamos informatīvos katalogos, bukletos, informatīvos iespiedmateriālos, reklāmās u.c..
8.11. Izpildītājs, tā darbinieki vai tā piesaistītie speciālisti Neizpaužamo informāciju uzglabā tādā drošā vietā un veidā, lai pilnībā izslēgtu iespēju trešajām personām piekļūt pie Neizpaužamas informācijas. 
8.12. Ja Līguma izpildes ietvaros kāda no pusēm nodod otrai savu darbinieku personas datus, tad puse, kura šos datus ir nodevusi, ir atbildīga par nodoto personu datu pareizību un to, ka tā ir tiesīga tos nodot. Puses apstrādā no otras puses saņemtos vai šī līguma izpildes laikā iegūtos personu datus līguma noslēgšanai un/vai izpildei, pušu pienākumu izpildei saskaņā ar normatīvajiem aktiem, kā arī pušu tiesisko interešu ievērošanai. 
8.13. Puse, kura nodod otrai pusei savu darbinieku personas datus, nodrošina savu norādīto darbinieku informēšanu par viņu personas datu nodošanu puses sadarbības partnerim un par viņu kā datu subjektu tiesībām saskaņā ar spēkā esošajiem normatīvajiem aktiem personas datu aizsardzības jomā. Puse, kura nodod otrai pusei personu datus apstrādei, atbild par attiecīgā darbinieka personas datu apstrādes tiesiskā pamata nodrošināšanu.
8.14. Pildot līgumu un apstrādājot savstarpēji nododos personas datus, puses ievēro Vispārīgo datu  aizsardzības regulu, ieviešot attiecīgās tehniskās un organizatoriskās prasības un pasākumus, kas nepieciešami personas datu apstrādes drošībai, kā arī citus normatīvo aktu, kas regulē personas datu apstrādi, noteikumus, un rakstiski paziņo viena otrai par jebkādu to pārkāpumu, norādot pārkāpuma apjomu, veiktos vai plānotos pasākumus, lai novērstu negatīvās sekas.
8.15. Puses apņemas neizpaust un neizplatīt trešajām personām bez otras puses piekrišanas līguma izpildes gaitā iegūtos personas datus, izņemot gadījumus, kad informācija tiek sniegta līguma izpildes nodrošināšanai puses sadarbības partnerim vai valsts pārvaldes iestādēm, kā arī citos gadījumos, kad informācijas izpaušanu pieprasa normatīvie akti.
8.16. Puses apņemas iznīcināt otras puses iesniegtos personas datus, tiklīdz izbeidzas nepieciešamība tos apstrādāt.
9. PUŠU PIENĀKUMI UN TIESĪBAS
9.1. Puses ir atbildīgas par Līgumā noteikto saistību savlaicīgu un pienācīgu izpildi.
9.2. Pasūtītāja pienākumi:
9.2.1. savlaicīgi ar Izpildītāju saskaņotos termiņos iesniegt Izpildītājam Pasūtītāja rīcībā esošo informāciju un dokumentus, kādus Izpildītājs ir pieprasījis un kura ir nepieciešama Pakalpojumu izpildei, ja tā ir Pasūtītāja rīcībā, vai Pasūtītājs var to savlaicīgi iegūt no viņam zināmiem avotiem;
9.2.2. sniegt organizatorisko atbalstu, lai nodrošinātu Līguma saistību izpildi;
9.2.3. Līgumā noteiktajā kārtībā un termiņos izskatīt Izpildītāja iesniegto nodevumu atbilstību Līguma noteikumiem;
9.2.4. Līgumā noteiktajā kārtībā samaksāt Izpildītājam par savlaicīgi, kvalitatīvi un atbilstoši Līguma noteikumiem un tā pielikumu prasībām sniegto Pakalpojumu.
9.3. Pasūtītāja tiesības:
9.3.1. kontrolēt Līguma izpildes gaitu, dodot Izpildītājam saistošus norādījumus;
9.3.2. pieprasīt no Izpildītāja informāciju un paskaidrojumus par Pakalpojuma izpildes gaitu, tajā skaitā par Pakalpojuma izpildes norisi un progresu (rezultātiem), un citiem Līguma izpildes jautājumiem;
9.3.3. pieprasīt Izpildītājam iesniegt Pakalpojuma veikšanas laikā tapušos darba materiālus;
9.3.4. piesaistīt trešās personas Nodevumu izskatīšanā;
9.3.5. uzdot pārstrādāt Nodevumus, ja tie neatbilst Līguma noteikumiem;
9.3.6. pieņemt Nodevumus saskaņā ar Līguma noteikumiem;
9.3.7. veikt kontroli par Līguma izpildi, pieaicinot speciālistus un ekspertus;
9.3.8. sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto funkciju vai uzdevumu izpildi;
9.3.9. neapmaksāt nekvalitatīvi vai nepienācīgi sniegtu Pakalpojumu, ja tas neatbilst Līguma noteikumiem.
9.4. Izpildītāja pienākumi:
9.4.1. sniegt Pakalpojumu atbilstoši Līguma un tā pielikumu prasībām;
9.4.2. piesaistīt Izpildītāja piedāvājumā norādītos un Iepirkuma nolikuma prasībām atbilstošos speciālistus Pakalpojuma izstrādāšanā;
9.4.3. segt no saviem līdzekļiem izdevumus, kas Izpildītājam rodas Līguma izpildes procesā;
9.4.4. ņemt vērā Pasūtītāja komentārus, papildinājumus vai iebildumus Pakalpojuma izstrādes laikā ‒ neatkarīgi no tā, vai tie pausti mutvārdos sanāksmēs, mutvārdos vai rakstveidā (piemēram, atbildīgo personu savstarpējā elektroniskajā sarakstē), ciktāl tie nav pretrunā Līgumam;
9.4.5. nodrošināt personas datu apstrādi atbilstoši Latvijas Republikas normatīvo aktu prasībām;
9.4.6. pēc Pasūtītāja pieprasījuma saņemšanas 2 (divu) darba dienu laikā informēt Pasūtītāju par Pakalpojuma izpildes norisi;
9.4.7. informēt Pasūtītāja pārstāvi par Līguma saistību nepienācīgas izpildes vai neizpildes risku iespējami īsā laikā − ne vēlāk kā 2 (divu) darba dienu laikā − pēc apstākļu konstatēšanas, kuri traucē vai rada šķēršļus darba uzdevuma izpildei noteiktajos termiņos un kārtībā;
9.4.8. nekavējoties un bez papildu samaksas novērst identificētās problēmas, kuras radušās Izpildītāja veiktu darbību vai bezdarbības rezultātā;
9.5. Izpildītājam ir tiesības:
9.5.1. saņemt samaksu par kvalitatīva un savlaicīga pakalpojuma sniegšanu atbilstoši Līguma noteikumiem.
9.6. Izpildītājs apņemas bez Pasūtītāja rakstiskas piekrišanas neizpaust informāciju un veikt visus nepieciešamos pasākumus informācijas neizpaušanai, ko Izpildītājs ieguvis no Pasūtītāja Līguma izpildes gaitā, izņemot valsts institūcijas, kurām saskaņā ar likumu ir tiesības prasīt šādu informāciju.
9.7. Parakstot Līgumu, Izpildītājs apliecina, ka viņa rīcībā ir pietiekoši kvalificēta personāla un materiālie resursi, kā arī citi līdzekļi, lai savlaicīgi un kvalitatīvi veiktu visas Līgumā noteiktās saistības.
10. NEPĀRVARAMA VARA
10.1. Puse nav atbildīga par Līguma saistību neizpildi, ja to ir izraisījis streiks, stihiska nelaime, katastrofa, epidēmija, blokāde, karš vai citi apstākļi, kas traucē šī līguma pildīšanu un kas nav radušies pušu tiešas vai netiešas darbības vai bezdarbības rezultātā un ko puses nevarēja paredzēt Līguma slēgšanas brīdī.
10.2. Pusei, kurai Līguma izpilde kļuvusi neiespējama Nepārvaramas varas apstākļu dēļ, par to jāpaziņo rakstiski otrai Pusei 5 (piecu) dienu laikā no Nepārvaramas varas apstākļu iestāšanās brīža.
10.3. Ja Nepārvaramas varas apstākļi ilgst ilgāk kā 30 (trīsdesmit) dienas, Puses vienojas par tālāko Līguma izpildes gaitu.
11. PUŠU PAZIŅOJUMI UN KONTAKTPERSONAS
11.1. Visus ar Līguma izpildi saistītos Pušu savstarpējos paziņojumus nosūta rakstiski uz Līgumā norādīto adresi vai e-pastu, ko viena Puse ir paziņojusi otrai Pusei.
11.2. Pasūtītājs un Izpildītājs apņemas nekavējoties paziņot viens otram par Puses reģistrētās juridiskās adreses maiņu.
11.3. Pasūtītāja kontaktpersona: ___________.
11.4. Izpildītāja kontaktpersona: ___________.
12. CITI NOTEIKUMI
12.1. [bookmark: bookmark3]Neviena no Pusēm bez saskaņošanas ar otru Pusi nedrīkst nodot trešajai pusei savas saistības, kas ir noteiktas ar Līgumu.
12.2. Līguma noteikumu izpilde ir obligāta Pusēm un to likumīgajiem saistību un pienākumu pārņēmējiem.
12.3. Gadījumos, kas nav paredzēti Līgumā, Puses rīkojas saskaņā ar spēkā esošajiem Latvijas Republikas normatīvajiem aktiem.
12.4. Būtiski grozījumi ir veicami Publisko iepirkumu likuma 61.pantā noteiktajā kārtībā šādos gadījumos:
12.4.1. no Pusēm neatkarīgu un objektīvu apstākļu dēļ (piemēram, termiņā nav iespējams saņemt informāciju no valsts vai pašvaldību institūcijām, vai nevalstiskām organizācijām), Līgumu nav iespējams izpildīt noteiktajā termiņā vai apjomā. Šādā gadījumā Puses ir tiesīgas veikt grozījumus Līgumā, pagarinot Līguma izpildes termiņu, kādā pastāv šie apstākļi, bet ne ilgāk kā uz 1 (vienu) mēnesi;
12.4.2. grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt un citos Publisko iepirkumu likumā vai iepirkuma dokumentācijā paredzētos gadījumos.
12.5. Līguma summas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 % (piecdesmit procentus) no sākotnējās Līguma summas attiecībā 12.4.2. apakšpunktā norādīto gadījumu. Līguma summas pieauguma rezultātā nevar tikt pārsniegta maksimālā līgumcena 41 999 EUR (četrdesmit viens tūkstotis deviņi simti deviņdesmit deviņi euro).
12.6. Visi strīdi un domstarpības, kas varētu rasties starp pusēm Līguma izpildes rezultātā, tiek risināti sarunu ceļā. Ja savstarpēja vienošanās netiek panākta 10 (desmit) darba dienu laikā, Pusēm ir tiesības vērsties tiesā Latvijas Republikas normatīvajos aktos noteiktajā kārtībā.
12.7. Jebkurš strīds vai prasības, kas izriet no Līguma, kas skar to vai tā pārkāpšanu, izbeigšanu vai spēkā neesamību, ko Puses nevar atrisināt sarunu ceļā, tiek izšķirtas Latvijas Republikas tiesā normatīvajos aktos noteiktā kārtībā.
12.8. Jebkuri Līguma grozījumi un papildinājumi stājas spēkā tikai tad, ja par to sastādīta vienošanās un to parakstījušas abas Līguma Puses.
12.9. Līgums sastādīts latviešu valodā uz ____ (________) lapām ar ____ (________) pielikumiem kopā uz ____(____________) lapām un tas ir parakstīts ar drošu elektronisko parakstu, kas satur laika zīmogu, elektroniski.

